section_heading: Životopis
paragraph_text: Diplomirao je glumu na Akademiji dramske umjetnosti 1978. godine u Zagrebu. U ansamblu je gradskog kazališta Komedija od 1980. Odigrao je više od stotinu radio drama (Dramski program HR), od čega dvadesetak glavnih uloga. Sudjelovao je na različitim priredbama i manifestacijama te u sinkronizaciji animiranih filmova. Sudjelovao je u HNK Zagreb: Richard III, DK "Gavella": Vučjak ; GD "Histrion": Glumijada, Faust; Dubrovačke ljetne igre: Kolumbo, Aretej, Dundo Maroje, Play Držić, Kralj Edip, Edip na Kolonu; Splitske ljetne igre: Volpone, Vučjak; Trešnja: Kralj Matijaš I. Njegov sin Adnan "Adi" Prohić je također hrvatski glumac.